Bărbat arestat pentru că a "provocat haos în trafic" după ce a aruncat cu bani pe fereastră.
Un bărbat drogat cu metamfetamină a fost arestat de poliția chineză. Acesta se afla la etajul 30 al unei clădiri. Bărbatul a provocat haos în trafic după ce a aruncat cu bani pe geam.
Un bărbat aflat la "înălțime" – drogat cu metamfetamină, la etajul 30 al unei clădiri – a făcut să plouă cu bani, provocând deranj în trafic, motiv pentru care a fost arestat de poliția chineză din Chongqing, în sud-vestul Chinei, relatează Guardian. Presa locală a raportat "ploaia de bani", iar videoclipul incidentului din 17 octombrie a fost vizionat de peste jumătate de milion de ori. Imaginile arată că traficul a încetinit sau a fost oprit complet în unele secțiuni – deoarece zeci de persoane și-au părăsit mașinile sau au mers pe drumul aglomerat, pentru a prinde bancnotele.